
Referat de aprobare
la proiectul de Hotărâre privind înființarea  Serviciului Voluntar pentru Situaţii de Urgenţă al comunei Fântâna Mare
Apărarea împotriva incendiilor, apărarea vieţii oamenilor şi a bunurilor, constituie o problemă de interes public la care trebuie să participe, în condiţiile legii, autorităţile administraţiei publice centrale şi locale, persoanele publice şi juridice sau fizice, care desfăşoară activităţi ori se află în tranzit, după caz, pe teritoriul României.

Situaţia de pericol existentă din momentul observării, semnalizării sau anunţării unui incendiu până la terminarea operaţiunilor de intervenţie, constituie o urgenţă publică de incendiu.

Serviciul Voluntar pentru Situatii de Urgenta este o structura profesionala (alta decât unităţile Inspectoratului pentru Situatii de Urgenta), încadrata cu personal civil, care are atribuţii privind apărarea vieţii, avutului public şi/sau privat, împotriva incendiilor, în sectoarele de competenţă (stabilite cu acordul Inspectoratului  pentru Situatii de Urgenta), precum şi pentru acordarea ajutorului persoanelor aflate în pericol în caz de accident sau dezastru.

Serviciul Voluntar pentru Situatii de Urgenta face parte din structurile oraganizatorice ale consiliului local.

Având in vedere prevederile Ordinului nr. 75/2019 pentru aprobarea Criteriilor de performanță privind constituirea, încadrarea și dotarea serviciilor voluntare și a serviciilor private pentru situații de urgență:

Art. 3. - (1) Serviciile voluntare şi serviciile private pentru situaţii de urgenţă înfiinţate până la data intrării în vigoare a prezentului ordin trebuie să îndeplinească criteriile de performanţă aprobate prin prezentul ordin în termen de 6 luni de la data intrării în vigoare a acestuia.

(2) În scopul prevăzut la alin. (1), serviciile voluntare şi serviciile private pentru situaţii de urgenţă solicită emiterea, potrivit prezentului ordin, a avizului de înfiinţare şi a avizelor pentru sectoarele de competenţă. Criteriile de performanţă aprobate prin prezentul ordin sunt considerate îndeplinite la data emiterii avizului de înfiinţare şi a avizelor pentru sectoarele de competenţă.

(3) La împlinirea termenului prevăzut la alin. (1), avizele de înfiinţare şi avizele pentru sectoarele de competenţă, emise până la data intrării în vigoare a prezentului ordin, îşi încetează valabilitatea. 

Având in vedere prevederile legale mai sus mentionate se impune infiinţarea Serviciului Voluntar pentru Situatii de Urgenta  al comunei ăn condiţiile impuse de Ordinul 75/2019.

